ระเบียบกรมส่งเสริมคุณภาพสิ่งแวดล้อมระเบียบกรมส่งเสริมคุณภาพสิ่งแวดล้อมว่าด้วยข้อมูลข่าวสารของทางราชการพ.ศ.๒๕๕๐ เพื่อให้บริการ การจัดระบบ การขอ การอนุญาตและการบริการข้อมูลข่าวสารของทางราชการที่อยู่ในความรับผิดชอบของกรมส่งเสริมคุณภาพสิ่งแวดล้อมเป็นไปด้วยความเรียบร้อยรวดเร็วและมีประสิทธิภาพถูกต้องตามกฎหมาย และระเบียบของทางราชการอธิบดีกรมส่งเสริมคุณภาพสิ่งแวดล้อม จึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกรมส่งเสริมคุณภาพสิ่งแวดล้อมว่าด้วยข้อมูลข่าวสารของทางราชการพ.ศ. ๒๕๕๐ข้อ ๒[๑]ระเบียบนี้ให้ใช้บังคับนับถัดจากวันที่อธิบดีกรมส่งเสริมคุณภาพสิ่งแวดล้อมลงนามเป็นต้นไปข้อ ๓ให้ยกเลิกระเบียบกรมส่งเสริมคุณภาพสิ่งแวดล้อมว่าด้วยข้อมูลข่าวสารของทางราชการพ.ศ. ๒๕๔๑ข้อ ๔บรรดาระเบียบข้อบังคับและคำสั่งอื่นใดของกรมส่งเสริมคุณภาพสิ่งแวดล้อมในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ระเบียบนี้ให้ใช้บังคับแก่ข้าราชการลูกจ้างประจำ พนักงานราชการ ลูกจ้างชั่วคราวและผู้ซึ่งมาช่วยปฏิบัติราชการของกรมส่งเสริมคุณภาพสิ่งแวดล้อมข้อ ๖ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใดๆ ไม่ว่าการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใดๆและไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพหรือเสียง การบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏได้ส่วนราชการ หมายถึงกระทรวง ทบวง กรม และให้หมายความรวมถึงรัฐวิสาหกิจ หน่วยงานหรือองค์กรของรัฐผู้มีอำนาจอนุญาต หมายถึงอธิบดีกรมส่งเสริมคุณภาพสิ่งแวดล้อม หรือที่กำหนดไว้ในหลักเกณฑ์ท้ายระเบียบนี้ข้อมูลข่าวสารที่อยู่ในความรับผิดชอบของกรมส่งเสริมคุณภาพสิ่งแวดล้อมหมายถึงข้อมูลข่าวสารที่จัดทำขึ้นตามอำนาจหน้าที่ของกรมส่งเสริมคุณภาพสิ่งแวดล้อมและให้หมายความรวมถึงข้อมูลข่าวสารของส่วนราชการอื่นที่กรมส่งเสริมคุณภาพสิ่งแวดล้อมเผยแพร่เจ้าหน้าที่ประสานงานภายใน หมายถึงเจ้าหน้าที่ที่หน่วยงานในกรมส่งเสริมคุณภาพสิ่งแวดล้อมแต่งตั้งขึ้นเพื่อทำหน้าที่ประสานงานด้านข้อมูลข่าวสารในความรับผิดชอบของหน่วยงานกับศูนย์บริการสารสนเทศเและกับผู้มาติดต่อขอข้อมูลข่าวสารและให้บริการข้อมูลข่าวสารของหน่วยงานในกรมส่งเสริมคุณภาพสิ่งแวดล้อมที่ตนสังกัดที่ไม่ได้มอบหมายให้ศูนย์บริการสารสนเทศเผยแพร่เจ้าหน้าที่ประสานงานภายนอกหมายถึงเจ้าหน้าที่ผู้ปฏิบัติงานศูนย์บริการสารสนเทศซึ่งทำหน้าที่ประสานงานด้านข้อมูลข่าวสารกับหน่วยงานในกรมส่งเสริมคุณภาพสิ่งแวดล้อมและกับผู้มาติดต่อขอข้อมูลข่าวสารและให้บริการข้อมูลข่าวสารของหน่วยงานในกรมส่งเสริมคุณภาพสิ่งแวดล้อมที่มอบหมายให้ศูนย์บริการสารสนเทศเผยแพร่ผู้ประสานงานเรื่องข้อมูลข่าวสารของกรมส่งเสริมคุณภาพสิ่งแวดล้อมหมายถึง เจ้าหน้าที่ที่กรมส่งเสริมคุณภาพสิ่งแวดล้อม แต่งตั้งให้เป็นผู้ประสานงานในการชี้แจงเผยแพร่ข้อมูลข่าวสารในความรับผิดชอบของกรมส่งเสริมคุณภาพสิ่งแวดล้อมกับส่วนราชการอื่น และประชาชนข้อ ๗ให้อธิบดีกรมส่งเสริมคุณภาพสิ่งแวดล้อมเป็นผู้รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้อธิบดีกรมส่งเสริมคุณภาพสิ่งแวดล้อมมีอำนาจสั่งการตามที่เห็นสมควรหมวด๑คณะกรรมการบริหารข้อมูลข่าวสาร ข้อ ๘ให้มีคณะกรรมการบริหารและกลั่นกรองข้อมูลข่าวสารในกรมส่งเสริมคุณภาพสิ่งแวดล้อมเรียกโดยย่อว่า กกข.ประกอบด้วย รองอธิบดีกรมส่งเสริมคุณภาพสิ่งแวดล้อมซึ่งอธิบดีกรมส่งเสริมคุณภาพสิ่งแวดล้อมมอบหมาย เป็นประธานกรรมการผู้อำนวยการสำนัก/ศูนย์/กองเลขานุการกรม ผู้อำนวยการกลุ่มพัฒนาระบบบริหารหัวหน้าฝ่ายการเจ้าหน้าที่ เป็นกรรมการผู้อำนวยการศูนย์บริการสารสนเทศเป็นกรรมการและเลขานุการ เจ้าหน้าที่นิติกร เป็นกรรมการและผู้ช่วยเลขานุการข้อ ๙ให้คณะกรรมการบริหารและกลั่นกรองข้อมูลข่าวสารมีอำนาจและหน้าที่ดังต่อไปนี้(๑) พิจารณาแนวทางปฏิบัติเกี่ยวกับการบริหารการจัดระบบ การขอ การอนุญาต และการบริการข้อมูลข่าวสารทางราชการ(๒)พิจารณาข้อมูลข่าวสารที่จะลงพิมพ์ในราชกิจจานุเบกษา(๓)พิจารณาข้อมูลข่าวสารที่อยู่ในความรับผิดชอบของกรมส่งเสริมคุณภาพสิ่งแวดล้อมซึ่งหน่วยงานในกรมส่งเสริมคุณภาพสิ่งแวดล้อมหรือศูนย์บริการสารสนเทศให้บริการ โดยไม่ต้องขออนุญาตตามข้อ ๑๓(๔) พิจารณาและวินิจฉัยข้อมูลข่าวสารที่อยู่ในความรับผิดชอบของกรมส่งเสริมคุณภาพสิ่งแวดล้อมที่เปิดเผยได้และที่ไม่ต้องเปิดเผยหรือข้อมูลข่าวสารที่เป็นความลับของทางราชการ(๕)ให้รายงานผลการพิจารณาและผลการวินิจฉัยข้อมูลข่าวสารให้อธิบดีกรมส่งเสริมคุณภาพสิ่งแวดล้อม ทราบทุกครั้งที่มีการพิจารณาหรือวินิจฉัยข้อมูลข่าวสารหมวด๒การจัดระบบข้อมูลข่าวสาร ข้อ ๑๐ให้หน่วยงานภายในกรมส่งเสริมคุณภาพสิ่งแวดล้อมจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของทางราชการกฎหมายอื่นที่เกี่ยวข้องและระเบียบของราชการข้อมูลข่าวสารที่หน่วยงานภายในกรมส่งเสริมคุณภาพสิ่งแวดล้อมประสงค์จะเผยแพร่ทางอินเตอร์เน็ตให้หน่วยงานในกรมส่งเสริมคุณภาพสิ่งแวดล้อมขออนุญาตจากอธิบดีกรมส่งเสริมคุณภาพสิ่งแวดล้อมหรือผู้มีอำนาจอนุญาตตามหลักเกณฑ์ท้ายระเบียบโดยอนุโลม เมื่อได้รับอนุญาตแล้วให้หน่วยงานภายในกรมส่งเสริมคุณภาพสิ่งแวดล้อมส่งข้อมูลข่าวสารที่จะเผยแพร่ทางอินเตอร์เน็ตให้ศูนย์สารสนเทศสิ่งแวดล้อมดำเนินการต่อไปข้อ ๑๑ในการดำเนินงานตามข้อ ๑๐ให้หน่วยงานภายในกรมส่งเสริมคุณภาพสิ่งแวดล้อม จัดให้มีเจ้าหน้าที่เพื่อควบคุมดูแลตรวจสอบ ติดตามและประสานงาน ในการดำเนินงานดังกล่าวข้อ ๑๒ให้มีผู้ประสานงานเรื่องข้อมูลข่าวสารของกรมส่งเสริมคุณภาพสิ่งแวดล้อมทำหน้าที่เป็นผู้ประสานงานในการชี้แจงเผยแพร่ข้อมูลข่าวสารในความรับผิดชอบของกรมส่งเสริมคุณภาพสิ่งแวดล้อมกับส่วนราชการอื่น ประชาชนหมวด๓การขอข้อมูลข่าวสารและการอนุญาต ข้อ ๑๓ส่วนราชการ ข้าราชการพนักงานหรือลูกจ้างของส่วนราชการ หรือบุคคลภายนอกที่ประสงค์จะเข้าตรวจดูศึกษาค้นคว้า หรือขอสำเนาข้อมูลข่าวสารจะต้องยื่นหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่ออธิบดีกรมส่งเสริมคุณภาพสิ่งแวดล้อมหรือผู้มีอำนาจอนุญาต ทั้งนี้การขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้ยกเว้นข้อมูลข่าวสารที่คณะกรรมการบริหารและกลั่นกรองข้อมูลข่าวสารพิจารณาตามข้อ ๙(๓) หรือข้อมูลข่าวสารที่เผยแพร่ทางอินเตอร์เน็ตให้ศูนย์บริการสารสนเทศให้บริการได้โดยไม่ต้องขออนุญาต ตามหลักเกณฑ์ท้ายระเบียบนี้ข้อ ๑๔การขอข้อมูลข่าวสารตามหมายเรียกพยานเอกสารของศาลให้นำเสนออธิบดีกรมส่งเสริมคุณภาพสิ่งแวดล้อมและให้ข้าราชการผู้รับผิดชอบตั้งแต่ระดับ ๕ ขึ้นไป เป็นผู้รับรองสำเนาข้อมูลข่าวสารข้อ ๑๕ข้อมูลข่าวสารใด หากมีกฎหมายระเบียบอื่น หรือมติคณะรัฐมนตรี กำหนดวิธีปฏิบัติเกี่ยวกับข้อมูลข่าวสารนั้นไว้การขอข้อมูลข่าวสารและการอนุญาตก็ให้ปฏิบัติตามกฎหมายระเบียบหรือมติคณะรัฐมนตรีดังกล่าวด้วยการบริการข้อมูลข่าวสาร ข้อ ๑๖หน่วยงานภายในกรมส่งเสริมคุณภาพสิ่งแวดล้อมต้องรวบรวม จัดเตรียมและจัดให้มีข้อมูลข่าวสารที่อยู่ในความรับผิดชอบและดำเนินการเสร็จแล้วเพื่อมอบหมายให้ศูนย์บริการสารสนเทศ เผยแพร่หรือ ขาย หรือจำหน่ายจ่ายแจกตรวจดูและศึกษาค้นคว้า ตลอดจนจัดหาและจัดทำสำเนาข้อมูลดังกล่าวตามกฎหมายว่าด้วยข้อมูลข่าวสารของราชการยกเว้นข้อมูลข่าวที่โดยสภาพของข้อมูลไม่สะดวกที่จะมอบหมายให้ศูนย์บริการสารสนเทศเผยแพร่ หรือโดยเจตนาของหน่วยงานภายในกรมส่งเสริมคุณภาพสิ่งแวดล้อมประสงค์จะให้บริการเอง ทั้งนี้ต้องจัดทำสำเนา หรือจัดทำบัญชีรายชื่อข้อมูลข่าวสารที่หน่วยงานภายในกรมส่งเสริมคุณภาพสิ่งแวดล้อมให้บริการเองอย่างน้อยหนึ่งชุดมอบให้ศูนย์บริการสารสนเทศด้วยการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำ หรือความเห็นของคณะกรรมการบริหารและกลั่นกรองข้อมูลข่าวสารข้อ ๑๗ข้อมูลข่าวสารซึ่งอยู่ระหว่างดำเนินการให้ถือปฏิบัติตามข้อ ๑๖โดยอนุโลมเว้นแต่เป็นข้อมูลข่าวสารที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจตามข้อ ๑๓ เห็นว่าเป็นเรื่องที่ไม่ต้องเปิดเผยข้อ ๑๘ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่างๆ ตามคำแนะนำของคณะกรรมการบริหารและกลั่นกรองข้อมูลข่าวสารโดยคำนึงถึงการช่วยเหลือผู้มีรายได้น้อยประกอบด้วยและรายได้จากการขายหรือการจำหน่วยให้ปฏิบัติตามระเบียบของราชการการเรียกเก็บค่าธรรมเนียม ขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามประกาศของคณะกรรมการบริหารและกลั่นกรองข้อมูลข่าวสารโดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการและรายได้จากค่าธรรมเนียมให้ปฏิบัติตามระเบียบของราชการการรับรองสำเนาข้อมูลข่าวสารตามวรรคสองให้ข้าราชการที่รับผิดชอบข้อมูลข่าวสารนั้นตั้งแต่ระดับ ๓ ขึ้นไปเป็นผู้รับรองโดยลงลายมือชื่อตัว ชื่อสกุล และตำแหน่ง ตลอดจน วัน เดือน ปีให้ชัดเจนทั้งนี้ให้รับรองตามจำนวนที่ผู้ยื่นคำขอให้รับรองข้อ ๑๙การให้บริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วน โดยคำนึงความสิ้นเปลืองและมอบหมายผู้รับผิดชอบอนุญาตข้อ ๒๐ในการยื่นคำร้องขอข้อมูลข่าวสารให้กรมส่งเสริมคุณภาพสิ่งแวดล้อมมอบหมายเจ้าหน้าที่ผู้รับผิดชอบพิจารณาคำร้องโดยทันทีหากมีข้อขัดข้องประการใดต้องชี้แจงเหตุผลให้ผู้ยื่นคำร้องทราบหมวด๕สถานที่บริการข้อมูลข่าวสาร ข้อ ๒๑ให้หน่วยงานภายในกรมส่งเสริมคุณภาพสิ่งแวดล้อมควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการและกำหนดสถานที่บริการข้อมูลข่าวสารดังนี้(๑)ให้หน่วยงานภายในกรมส่งเสริมคุณภาพสิ่งแวดล้อมจัดเตรียมข้อมูลข่าวสารที่เปิดเผยได้ในส่วนที่รับผิดชอบเพื่อมอบหมายให้ศูนย์บริการสารสนเทศเผยแพร่และจัดเตรียมสถานที่ให้บริการข้อมูลข่าวสารที่โดยสภาพของข้อมูลไม่สะดวกในการมอบหมายให้ศูนย์บริการสารสนเทศเผยแพร่หรือโดยเจตนาของหน่วยงานภายในกรมส่งเสริมคุณภาพสิ่งแวดล้อมประสงค์จะให้บริการเองและจัดเจ้าหน้าที่ประสานงานภายในไว้เพื่อประสานงานกับเจ้าหน้าที่ศูนย์บริการสารสนเทศและกับผู้มาติดต่อขอข้อมูลข่าวสาร(๒)งานศูนย์บริการสารสนเทศเป็นสถานที่ติดต่อขอข้อมูลข่าวสารและเจ้าหน้าที่ศูนย์บริการสารสนเทศเป็นเจ้าหน้าที่ประสานงานภายนอก เพื่อให้บริการข้อมูลข่าวสารที่หน่วยงานภายในกรมส่งเสริมคุณภาพสิ่งแวดล้อมจัดทำและมอบหมายให้เผยแพร่รวมทั้งให้คำแนะนำเบื้องต้นเกี่ยวกับข้อมูลข่าวสารของหน่วยงานภายในกรมส่งเสริมคุณภาพสิ่งแวดล้อมแก่ผู้มาติดต่อขอข้อมูลข่าวสารในกรณีที่หน่วยงานภายในกรมส่งเสริมคุณภาพสิ่งแวดล้อมต้องการบริการข้อมูลข่าวสารประกาศณ วันที่ ๒๙ พฤษภาคม พ.ศ. ๒๕๕๐มณทิพย์ศรีรัตนา ทาบูกานอนอธิบดีกรมส่งเสริมคุณภาพสิ่งแวดล้อม[เอกสารแนบท้าย]๑. หลักเกณฑ์การขอข้อมูลข่าวสารและการอนุญาต(ดูข้อมูลจากภาพกฎหมาย)ปริยานุช/ผู้จัดทำ๑๓กันยายน ๒๕๕๐[๑] ราชกิจจานุเบกษาเล่ม๑๒๔/ตอนพิเศษ ๑๐๔ ง/หน้า ๓/๒๗ สิงหาคม ๒๕๕๐